ai4bharat/Pralekha huggingface dataset:
वित्त मंत्रालय
वित्त वर्ष 2019-20 के लिए अग्रिम कर की तीसरी किस्त के संबंध में प्रत्यक्ष कर भुगतान की तिथि बढाई गई
केन्द्रीय प्रत्यक्ष कर बोर्ड ने उप-कर के  के तहत प्राप्त शक्तियों के अनुसार पूर्वोत्तर राज्यों- असम, त्रिपुरा, अरुणाचल प्रदेश, मेघालय, नागालैंड, मणिपुर और मिज़ोरम में वित्त वर्ष 2019-20 में अग्रिम कर की तीसरी कि़स्त के भुगतान की अंतिम तिथि इस महीने की 31 तारीख तक बढ़ा दी है। इससे पहले यह समय सीमा 15 दिसम्बर तक थी। यह निर्णय उस क्षेत्र में इंटरनेट सेवाओं में बड़े पैमाने पर व्यवधान को देखते हुए लिया गया है।
विज्ञान एवं प्रौद्योगिकी मंत्रालय
सीएसआईआर-सीडीआरआई की प्रत्याशी दवा उमीफेनोविरको कोविड-19 के इलाज़ के लिए फेज-III क्लीनिकल ट्रायल  हेतु औषधि महानियंत्रक, भारत सरकार  से मिली अनुमति
संस्थान ने रिकॉर्ड समय में उमिफेनोविर के निर्माण के लिए विकसित कर ट्रांसफर की प्रोसेस टेक्नोलोजी 
सीएसआईआर की घटक प्रयोगशाला सीएसआईआर-सेंट्रल ड्रग रिसर्च इंस्टीट्यूट  लखनऊ को एंटीवायरल ड्रग उमिफेनोविर को उसकी प्रभावकारिता, सुरक्षा और सहनशीलता के परीक्षण हेतु तीसरे चरण के रेंडम, डबल ब्लाइंड, प्लेसबो नियंत्रित क्लिनिकल परीक्षण करने की अनुमतिऔषधि महानियंत्रक, भारत सरकार से प्राप्त। सीडीआरआई यह फेज III क्लिनिकल परीक्षण लखनऊ के किंग जॉर्ज मेडिकल यूनिवर्सिटी ,डॉ. राम मनोहर लोहिया इंस्टीट्यूट ऑफ मेडिकल साइंसेज  और एराज लखनऊ मेडिकल कॉलेज एंड हॉस्पिटल, लखनऊ में किया जाएगा।
इस दवा की एक अच्छी एवं सुरक्षित प्रोफ़ाइल है और यह मानव कोशिकाओं में वायरस के प्रवेश को रोकने और प्रतिरक्षा प्रणाली को सक्रिय करने के माध्यम से कार्य करती है। चीन और रूस में उमिफेनोविरका उपयोग मुख्य रूप से इन्फ्लूएंजा के इलाज के लिए किया जाता हैएवं अन्य किसी देश में यह उपलब्ध नहीं है। हाल ही में कोविड-19 के रोगियों के लिए इसके संभावित उपयोग को चिन्हित किया गया है। भारतीय रोगियों में इसकी प्रभावकारिता का मूल्यांकन करने के लिए, सीएसआईआर-सीडीआरआई, लखनऊ को इसके क्लिनिकल परीक्षणकी अनुमति मिल गई है। इसके साथ ही संस्थान ने रिकॉर्ड समय में उमिफेनोविर केनिर्माण के लिए प्रोसेस टेक्नोलोजी  विकसित की है। दवा के निर्माण और विपणन के लिए संस्थान द्वारा विकसित किफायती प्रक्रिया प्रौद्योगिकी को मेडिज़ेस्ट फार्मास्यूटिकल्स प्राइवेट लिमिटेड गोवा, को लाइसेंस किया गया है। जिन्होंने पहले ही इसके लिए डीसीजीआई से टेस्ट लाइसेंस प्राप्त कर लिया है।
सीएसआईआर-सीडीआरआई के निदेशक प्रोफेसर तपस कुंडू ने कहा कि दवा के लिए सभी एक्टिव फार्मास्युटिकल इंग्रेडिएंट  स्वदेशी रूप से उपलब्ध हैं और यदि क्लीनिकल परीक्षण सफल रहा है, तो उमिफेनोविर कोविड-19 के खिलाफ एक सुरक्षित, प्रभावकारी, सस्ती दवा हो सकती है और राष्ट्रीय कार्यक्रम का हिस्सा हो सकती है। प्रोफेसर कुंडू ने यह भी कहा कि इस दवा में रोगनिरोधक की बहुत अच्छी क्षमता है।
डॉ. शेखर मांडे, महानिदेशक-सीएसआईआर ने कहा कि यह क्लिनिकल परीक्षण कोविड-19 के लिए दवाओं के पुन: उपयोग की सीएसआईआर रणनीति का एक अभिन्न अंग है उन्होने सीएसआईआर-सीडीआरआई के युवा वैज्ञानिकों डॉअजय कुमार श्रीवास्तव, चंद्र भूषण त्रिपाठी,नयन घोष और नीलांजना मजुमदारकी टीम एवंडॉ. रविशंकर रामचंद्रन, नोडल वैज्ञानिकके प्रयासों की सराहना की।ड्रग के फोर्मूलेशन एवं डोक्यूमेंटेशन की टीम में सीएसआर-सीडीआरआई के डॉ पी. आर. मिश्रा, विवेक भोसले, आर के त्रिपाठी,एसके रथ और शरद शर्मा शामिल हैं।
कोविड -19 के लिए डीसीजीआई ने उच्च प्राथमिकता पर इस आवेदन को संसाधित किया है। ट्रायल के अगले चरणों को तेजी से ट्रैक किया जा रहा है ताकि जल्द से जल्द भारतीय मरीजों को यह दवा उपलब्ध हो सके।
विज्ञान एवं प्रौद्योगिकी मंत्रालय
एंस्पायर अवार्ड्स ‘मानक’ के लिए 9वीं राष्ट्रीय स्तर की प्रदर्शनी और परियोजना प्रतियोगिता  का उद्घाटन आज आईटीपीओ, नई दिल्ली में हुआ।
वर्ष 2020-21 के दौरान, सभी राज्यों और केंद्र शासित प्रदेशों से कुल 6.53 लाख आइडिया प्राप्त हुए, जिनमें से 556 को प्रदर्शनी के लिए चुना गया।
इन नवाचारों में शीर्ष 60 को 16 सितंबर 2022 को पुरस्कृत किया जाएगा
एंस्पायर  अवार्ड्स की 9वीं राष्ट्रीय स्तर की प्रदर्शनी और परियोजना प्रतियोगिता  – मानक  का उद्घाटन आज आईटीपीओ, दिल्ली में हुआ, जहां देश भर के स्कूलों के 556 छात्र जुटे हुए थे।
प्रदर्शनी का उद्घाटन विज्ञान और प्रौद्योगिकी विभाग  के वरिष्ठ सलाहकार डॉ. अखिलेश गुप्ता ने किया और देश के सभी भागों के आए छात्रों के साथ बातचीत की, जो अपने नवाचारों को प्रदर्शित कर रहे हैं। छात्रों ने अपने नवाचारों के बारे में बताया और सभी आगंतुकों और जूरी सदस्यों को अपने हुनर के बारे में बताया।
प्रदर्शित किए जा रहे नवाचार राष्ट्रीय प्राथमिकताओं को प्रतिबिंबित कर रहे हैं। मसलन दिव्यांगों के लिए प्रौद्योगिकियों, स्वच्छता। साथ ही स्थानीय और दिन-प्रतिदिन की आवश्यकताएं जैसे कि फल चुनना और आंखों में बिना पानी प्याज काटना। उनमें से कुछ डिजिटल प्रौद्योगिकी से संबंधित नवाचार थे जो डिजिटल अर्थव्यवस्था में योगदान दे सकते थे।
इस अवसर पर विज्ञान और प्रौद्योगिकी विभाग के इंस्पायर अवार्ड्स एंड साइंटिस्ट जी की प्रमुख डॉ. नमिता गुप्ता; एनआईएफ के निदेशक डॉ. विपिन कुमार; डॉ संदीप बंसल, विज्ञान और विज्ञान और प्रौद्योगिकी विभाग के वैज्ञानिक; छात्रों के साथ राज्य/केंद्र शासित प्रदेश और जिले के अधिकारी और शिक्षक भी मौजूद थे।
यह प्रदर्शनी नवाचारों की विविधता और भौगोलिक संतुलन का प्रतिनिधित्व करती है। इस लिहाज से इस एग्जिबिशन को अनूठा कहा जा सकता है। इस प्रदर्शनी को दो दिनों 14-15 सितंबर 2022 के लिए आयोजित किया गया है। अब यह जनता के देखने के लिए खुला है।
एनएलईपीसी वार्षिक इंस्पायर अवार्ड्स – मानक  के तहत एक महत्वपूर्ण कार्यक्रम है, जो भारत सरकार के विज्ञान और प्रौद्योगिकी विभाग  और नेशनल इनोवेशन फाउंडेशन  द्वारा संयुक्त रूप से लागू की गई एक प्रमुख योजना है। यह विज्ञान और प्रौद्योगिकी विभाग का एक स्वायत्त निकाय है।
वर्ष 2020-21 के दौरान, देश के सभी राज्यों और केंद्र शासित प्रदेशों से कुल 6.53 लाख आइडिया और नवाचार प्राप्त हुए। इस एनएलईपीसी से सफलतापूर्वक शीर्ष 60 में जगह बनाने वाले छात्रों को 16 सितंबर 2022 को विज्ञान भवन, नई दिल्ली में विज्ञान और प्रौद्योगिकी और पृथ्वी विज्ञान मंत्रालय के माननीय केंद्रीय राज्य मंत्री  डॉ जितेंद्र सिंह द्वारा पुरस्कार से सम्मानित किया जाएगा।
<><><><><>
एमजी/एएम/वीएस
(Visitor Counter : 194
रक्षा मंत्रालय
राष्ट्र के साथ कोविड-19 योद्धाओं का आभार प्रकट करेगा भारतीय तट रक्षक बल
कोरोना वायरस  को फैलने से रोकने के सरकार के प्रयासों के साथ एकजुटता प्रकट करते हुए भारतीय तटरक्षक बल ने नाविकों, विशेष रूप से मछुआरों के समुदाय, बंदरगाहों और अन्य एजेंसियों को इस संबंध में बरती जाने वाली सावधानियों से अवगत कराने में अग्रसक्रिय रूप से अतिरिक्त समुदाय सम्पर्क कार्यक्रमों का दायित्व ग्रहण किया है। गरीबों और प्रवासी श्रमिकों को उनके स्थानों पर राशन/खाना वितरित करने में आईसीजी की इकाइयां भी स्थानीय प्रशासन को सहायता दे रही हैं। इसके अलावा, आईसीजी कोविड योद्धाओं के प्रयासों की सराहना करने की रक्षा मंत्रालय  की पहल में अग्रणी रहा है।
पोतों पर रोशनी करने और कोरोना रोगियों के उपचार में जुटे अस्पतालों पर पुष्प वर्षा करने के जरिए आईसीजी भी ‘इंडिया थैंक्स कोविड-19 वॉरियर्स’ पहल में सक्रिय रूप से भाग ले रहा है। कोविड योद्धाओं के प्रयासों की सराहना करते हुए 3 मई 2020 को दूरदराज के इलाकों और अंडमान निकोबार द्वीप समूह और लक्षद्वीप तथा मिनिकॉय द्वीप समूह जैसे सुदूर क्षेत्रों सहित देश की पूरी तटीय रेखा के साथ 25 स्थानों पर पोतों को प्रकाशवान किया जाएगा।इसके अलावा आईसीजी हेलीकॉप्टर पांच स्थानों पर कोविड-19 अस्पतालों पर फूल बरसाएंगे।
कुल 46 आईसीजी पोत और लगभग 10 हेलीकॉप्टर इस पहल में हिस्सा लेंगे। जिन स्थानों पर आईसीजी के पोतऔर विमान भाग लेंगेवे हैं:
|
|
क्रम संख्या
|
|
स्थान
|
|
पोत
|
|
हेलीकॉप्टर
|
|
01
|
|
पोरबंदर
|
|
दमन
|
|
02
|
|
ओखा
|
|
मुंबई
|
|
03
|
|
रत्नागिरी
|
|
गोवा
|
|
04
|
|
दहानू
|
|
चेन्नई
|
|
05
|
|
मुरुद
|
|
पोर्ट ब्लेयर
|
|
06
|
|
गोवा
|
|
|
|
07
|
|
न्यू मंगलौर
|
|
|
|
08
|
|
कावरात्ती
|
|
|
|
09
|
|
तूतीकोरिन
|
|
|
|
10
|
|
कन्याकूमारी
|
|
|
|
11
|
|
चेन्नई
|
|
|
|
12
|
|
कृष्णापट्टनम
|
|
|
|
13
|
|
निजामापट्टनम
|
|
|
|
14
|
|
पुडुचेरी
|
|
|
|
15
|
|
काकीनाडा
|
|
|
|
16
|
|
पारादीप
|
|
|
|
17
|
|
गोपालपुर / पुरी
|
|
|
|
18
|
|
सागर द्वीप
|
|
|
|
19
|
|
पोर्ट ब्लेयर
|
|
|
|
20
|
|
दिगलीपुर
|
|
|
|
21
|
|
मायाबंदर
|
|
|
|
22
|
|
हटबे
|
|
|
|
23
|
|
कैम्पबॅल बे
|
|
आईसीजी के पोत और विमान समुद्र में कड़ी निगरानी रखते हैं और भारतीय उपमहाद्वीप के आसपास सुरक्षित और संरक्षित सागर सुनिश्चित करने के लिए प्रतिबद्ध हैं। यह तटीय निगरानी रडार नेटवर्क के माध्यम से हमारे तटों की 24x7 इलेक्ट्रॉनिक निगरानी भी बरकरार रखे हुए है।
एएम/आरके/डीसी
(
सूचना और प्रसारण मंत्रालय
52 वें भारतीय अंतर्राष्ट्रीय फिल्म महोत्सव में, हमारे पर्यावरण को संरक्षित करने की आवश्यकता पर एक धीमी गति के व्यंग्य पर आधारित फिल्म 'बबलू बेबीलोन से', दिखाई गई
कुछ लोग आये है पेड काटने मेरे गांव में
अभी धूप है तो बैठे है उसके छांव में

बबलू बेबीलोन से फिल्म यही संदेश देना चाहती है। फिल्म को भारतीय पैनोरमा गैर-फीचर श्रेणी में दिखाया गया है और इसके निर्देशक अभिजीत सारथी ने आज पणजी, गोवा में 52वें भारतीय अंतर्राष्ट्रीय फिल्म महोत्सव में मीडिया से बातचीत की।
फिल्म बनाने की अपनी प्रेरणा के बारे में बताते हुए, अभिजीत ने कहा, "फिल्म के माध्यम से मैं यह कहने की कोशिश कर रहा हूं कि जब हम किसी का पक्ष नहीं लेते हैं और तटस्थ रहते हैं, तब भी इसके दुष्परिणाम होते हैं।"
लोग संदेश लेने के लिए तैयार हैं लेकिन उन्हें उस दिशा में निर्देशित किया जाना है। उन्होंने कहा, "मैं चाहता हूं कि दर्शक थोड़ी देर रुकें और सोचें कि वे कहां जा रहे हैं।"
फिल्मांकन के बाद फिल्म ने अपना अंतिम आकार कैसे लिया, इस बारे में जानकारी साझा करते हुए, अभिजीत ने कहा कि उन्होंने 22 पृष्ठों में पटकथा लिखी थी, लेकिन शूटिंग के बाद उन्हें एहसास हुआ कि वह फिल्म को धीमी गति से दिखाना चाहते हैं। "फिल्म में ऐसे कई शॉट हैं जिन्हें कहानी को प्रभावित किए बिना हटाया जा सकता था, हालांकि मैं चाहता था कि ये विराम, सांस लेने की जगह फिल्म में बनी रहे, ताकि फिल्म अपने मूड में आगे बढ़ सके। मैं चाहता हूं कि फिल्म कुछ समय के लिए जनता के दिमाग में रहे और लोगों को इसके अच्छे अनुभव से रूबरू कराया जाए।”
नायक के बारे में बताते हुए निर्देशक ने कहा, "फिल्म एक सहयोगी प्रयास थी, मनोज पाहवा जी ने इस फिल्म में अभिनय के लिए मुझसे कोई शुल्क नहीं लिया। इंडस्ट्री में इतने साल काम करने के बाद भी उनमें रिहर्सल के लिए उनका जुनून काबिले तारीफ है। वह शूटिंग से पहले बहुत विस्तृत नोट्स के साथ तैयार होकर आते थे। यह हमारे लिए सीखने का अनुभव था।"
फिल्म के बारे में:
फिल्म एक समानांतर दुनिया को चित्रित करती है। बबलू एक अकेला बूढ़ा आदमी है जो 'बेबीलोन' के लिए काम करता है। बेबीलोन एक ऐसी कंपनी है जिसके पास सभी पेड़-पौधे हैं। जब बबलू को उसके नियोक्ता द्वारा उसके अंतिम कार्य पर भेजा जाता है, तो वह गलती से एक विद्रोही समूह से मिलता है जो 'बाबुल' के खिलाफ एक गुप्त अभियान की योजना बना रहा है।
निर्देशक के बारे में
सत्यजीत रे फिल्म और टेलीविजन संस्थान, कोलकाता के पूर्व छात्र अभिजीत सारथी निर्देशन और पटकथा लेखन में पारंगत हैं। उन्होंने कुछ लघु फिल्में बनाई हैं और पंकज त्रिपाठी अभिनीत एक लघु फिल्म का सह-लेखन भी किया है। वह ऑन द रॉक्स के लेखक और निर्देशक भी हैं, जो सिंगल स्क्रीन सिनेमा हॉल पर एक लघु वृत्तचित्र है।एमजी/एएम/एमकेएस/डीए
(Visitor Counter : 350
गृह मंत्रालय
केंद्रीय गृह मंत्री श्री अमित शाह ने दिल्ली में ‘द देहली साइकल वॉक’ की आधारशिला रखी
साइकल चालकों की संख्या 11 लाख से बढ़कर 50 लाख होने की उम्मीद है जिससे यातायात और प्रदूषण के स्तर में कमी आएगी - श्री अमित शाह
1700 से अधिक अनधिकृत कालोनियों में रहने वाले 40 लाख लोगों को पीएम मोदी के साहसिक निर्णय के कारण मालिकाना हक मिला : गृह मंत्री
दिल्ली सरकार ने यहाँ की जनता को मोदी सरकार की ‘आयुष्मान भारत’ योजना के लाभ से वंचित रखा है – केंद्रीय गृह मंत्री
(केंद्रीय गृह मंत्री श्री अमित शाह ने आज नई दिल्ली के तुगलकाबाद में ‘द देहली साइकल वॉक’ की आधारशिला रखी। श्री शाह ने प्रस्तावित साइकिल वॉक ट्रैक के लाभों के बारे में उल्लेख करते हुए कहा कि यह नई दिल्ली के वायु प्रदूषण को 20% तक कम कर देगा और अब दिल्ली में हरित वातावरण में आवागमन संभव होगा। उन्होंने यह भी कहा कि यह कदम एक ऐसे युग की ओर अग्रसर होगा जहां प्रदूषण रहित परिवहन संभावनाएं चलन में आएंगी और इनका व्यापक रूप से उपयोग किया जाएगा। उन्होंने कहा कि 200 किमी द साइकल वॉक ट्रैक प्रधानमंत्री श्री नरेन्द्र मोदी के फिट इंडिया के दृष्टिकोण को मजबूत करता है। श्री शाह ने कहा कि वर्तमान में नई दिल्ली में साइकिल पर लगभग 11 लाख लोग आवागमन करते हैं और इस संख्या को बढ़ाकर 50 लाख तक पहुंचाने का प्रयास किया जाना चाहिए, जिससे दिल्ली के यातायात और प्रदूषण के स्तर में कमी आये। उन्होंने सुझाव दिया कि डीडीए को क्लब स्थापित करना चाहिए और सभी नागरिकों, विशेष रूप से कॉलेज जाने वाले युवाओं द्वारा साइकिल के उपयोग को प्रोत्साहित करना चाहिए।
श्री शाह ने आयुष्मान भारत योजना पर बोलते हुए कहा कि यह किसी भी अन्य मौजूदा सरकारी स्वास्थ्य योजना की तुलना में अधिक बेहतर है। उनका कहना था कि दिल्ली के निवासी इसका लाभ नहीं उठा पा रहे हैं क्योंकि दिल्ली सरकार इस योजना को लागू नहीं कर रही है। उन्होंने दिल्ली में पीने के पानी की गुणवत्ता पर टिप्पणी की और कहा कि यह ठीक नहीं है और उसमें सुधार करने की तत्काल आवश्यकता है। श्री शाह ने कहा कि अनधिकृत कॉलोनियों का नियमितीकरण प्रधानमंत्री के साहस के कारण हुआ और इस निर्णय से 1700 से अधिक अनधिकृत कॉलोनियों में रहने वाले 40 लाख लोगों को लाभ होगा। हाल ही में पारित नागरिकता संशोधन अधिनियम  पर बोलते हुए श्री शाह ने कहा कि इस कानून से पाकिस्तान, अफगानिस्तान बांग्लादेश से प्रताड़ना पाए धार्मिक अल्पसंख्यकों को भारत की नागरिकता देने का प्रावधान है, इसमें किसी की नागरिकता छीनने का प्रावधान नहीं है। उन्होंने कहा कि विपक्ष देश के अल्पसंख्यकों को गुमराह कर रहा है और देश में भय का माहौल पैदा कर रहा है। श्री शाह ने कहा कि प्रधान मंत्री श्री नरेंद्र मोदी के अनुच्छेद 370 और 35 को निरस्त करने के साहसी फैसले ने जम्मू और कश्मीर को भारत एक अभिन्न अंग बना दिया है और अब वहां भारत का तिरंगा शान से फहरा रहा है।
श्री अमित शाह ने कहा कि दिल्ली सरकार ने जनता से किए वायदे पूरे नहीं किए और फ्री वाईफाई, स्कूल-कॉलेज खोलने जैसे मुद्दों पर कुछ काम नहीं हुआ। श्री शाह का कहना था कि दिल्ली में म्यूनिसिपल कारपोरेशन ने तमाम बाधाओं के बाद भी अच्छा काम किया है और दिल्ली के विकास के कार्य तेजी से किये जा रहे हैं।
इस अवसर पर केंद्रीय आवास और शहरीकरण और नागरिक उड्डयन और वाणिज्य और उद्योग राज्य मंत्री श्री हरदीपसिंह पुरी और दिल्ली के उपराज्यपाल श्री अनिल बैजल उपस्थित थे।
अंतरिक्ष विभाग
भारतीय निजी क्षेत्र भारत की अंतरिक्ष यात्रा में सहयात्री होंगे : डॉ. जितेंद्र सिंह
निजी कंपनियों को जल्द ही उपग्रह प्रक्षेपण एवं अंतरिक्ष आधारित गतिविधियों में बराबरी का अवसर प्रदान किया जायेगा
केंद्रीय पूर्वोत्तर क्षेत्र विकास राज्य मंत्री , प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा एवं अंतरिक्ष राज्यमंत्री डॉ. जितेंद्र सिंह ने आज कहा कि इसरो  अपनी सुविधाओं को निजी क्षेत्र के लिए खोलने को पूरी तरह तैयार है।
प्रधानमंत्री नरेन्द्र मोदी के नेतृत्व में अंतरिक्ष विभाग में हुए कुछ महत्वपूर्ण ऐतिहासिक सुधारों का जिक्र करते हुए, डॉ. जितेंद्र सिंह ने कहा कि संभवत: स्वतंत्र भारत के इतिहास में पहली बार ग्रहों से संबंधित अनुसंधान की भविष्य की परियोजनाएं, बाहरी अंतरिक्ष की यात्राएं आदि निजी क्षेत्र के लिए खोल दी जायेंगी। उन्होंने कहा कि यह कदम भारत को आत्मनिर्भर बनाने की दिशा में मोदी सरकार के "आत्मनिर्भर" योजना का भी हिस्सा है। इसमें अंतरिक्ष गतिविधियों में निजी क्षेत्र की भागीदारी को बढ़ावा देने की पहल की परिकल्पना की गयी है।
डॉ. जितेंद्र सिंह ने इस बारे में आगे जानकारी देते हुए कहा कि भारतीय निजी क्षेत्र भारत के अंतरिक्ष क्षेत्र की यात्रा में सहयात्री होंगे। उन्होंने कहा कि निजी कंपनियों को उपग्रह प्रक्षेपण और अंतरिक्ष आधारित गतिविधियों में बराबरी का अवसर प्रदान किया जायेगा।
डॉ. जितेंद्र सिंह ने कहा कि नए सुधार, देश में अंतरिक्ष संबंधी गतिविधियों को "आपूर्ति आधारित मॉडल" से "मांग आधारित मॉडल" में बदलने की कोशिश करेंगे। भारतीय राष्ट्रीय अंतरिक्ष संवर्धन और प्राधिकरण केंद्र  के निर्माण के साथ हमारे पास इसके लिए एक निश्चित तंत्र होगा और निजी क्षेत्र को अपनी क्षमता में सुधार करने के लिए इसरो की सुविधाओं तथा अन्य प्रासंगिक संपत्तियों का उपयोग करने की अनुमति होगी।
डॉ. जितेंद्र सिंह ने आगे बताया कि निजी उद्योगों को अपना आवेदन जमा करने के लिए एक वेब लिंक प्रदान किया गया है। उन्होंने कहा कि उद्योगों और स्टार्ट-अप से प्राप्त आवेदनों की जांच एक उच्च स्तरीय समिति द्वारा की जायेगी।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 140 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 17.93 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,40,20,73,270
|
|
शेष टीके
|
|
17,93,72,576
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की 140 करोड़ से अधिक  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 17.93 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
प्रधानमंत्री कार्यालय
प्रधानमंत्री कल इस्कॉन, नई दिल्ली में गीता आराधना महोत्सव में सम्मिलित होंगे
प्रधानमंत्री श्री नरेन्द्र मोदी कल नई दिल्ली में ईस्ट ऑफ कैलाश स्थित इस्कॉन-ग्लोरी ऑफ इंडिया कल्चरल सेंटर में गीता आराधना महोत्सव में सम्मिलित होंगे।
वे आयोजन में विश्व भर के इस्कॉन श्रद्धालुओं द्वारा तैयार की हुई भग्वदगीता का अनावरण करेंगे। यह भग्वदगीता विश्व में अपनी तरह की अनोखी है और इसका आकार 2.8 मीटर और भार 800 किलोग्राम से अधिक है। इसमें टीका सहित भग्वदगीता के मूल श्लोक मौजूद हैं। प्रधानमंत्री भग्वदगीता के पृष्ठों को खोलकर उसका औपचारिक उद्घाटन करेंगे।
प्रधानमंत्री उपस्थितजनों को संबोधित भी करेंगे।
खान मंत्रालय
श्री दानवे रावसाहेब दादाराव ने कोयला राज्य मंत्री और खदान राज्य मंत्री का कार्यभार संभाला
श्री दानवे रावसाहेब दादाराव ने आज यहां कोयला मंत्रालय और खदान मंत्रालय में राज्य मंत्री का पदभार ग्रहण किया। कोयला और खदान के अलावा, उन्हें रेल मंत्रालय में राज्य मंत्री का पोर्टफोलियो भी सौंपा गया है।
केंद्रीय कोयला और खदान मंत्री श्री प्रल्हाद जोशी ने आज कार्यभार संभालने पर श्री दानवे रावसाहेब दादाराव को शुभकामनाएं दीं। इस अवसर पर कोयला सचिव श्री अनिल कुमार जैन, खदान सचिव श्री आलोक टंडन और दोनों मंत्रालयों के वरिष्ठ अधिकारी उपस्थित थे।
एमजी/एएम/पीके/डीसी
(Visitor Counter : 175
रक्षा मंत्रालय
रक्षा मंत्री श्री राजनाथ सिंह 5 और 6 जून 2023 को नई दिल्ली में अपने अमेरिकी और जर्मन समकक्षों के साथ द्विपक्षीय वार्ता करेंगे
बैठक में दोनों देशों के साथ रक्षा सहयोग बढ़ाने पर ध्यान केंद्रित किया जाएगा
रक्षा मंत्री श्री राजनाथ सिंह के साथ द्विपक्षीय वार्ता के लिए अमेरिकी रक्षा मंत्री श्री लॉयड ऑस्टिन और जर्मनी के रक्षा मंत्री श्री बोरिस पिस्टोरियस का नई दिल्ली में आगमन हो रहा हैं। रक्षा मंत्री राजनाथ सिंह 05 जून, 2023 को अमेरिकी रक्षा मंत्री और 06 जून 2023 को जर्मनी के रक्षा मंत्री के साथ बैठक कर बातचीत करेंगे। दोनों बैठकों के दौरान औद्योगिक सहयोग पर ध्यान देने के साथ द्विपक्षीय रक्षा सहयोग के कई मुद्दों पर चर्चा होने की संभावना है।
अमेरिकी रक्षा मंत्री 4 जून को सिंगापुर से दो दिवसीय दौरे को पूरा करके भारत आएंगे। यह ऑस्टिन की दूसरी भारत यात्रा होगी। वह पहली बार मार्च 2021 में भारत की यात्रा पर आए थे।
जर्मनी के रक्षा मंत्री 05 जून से भारत की चार दिवसीय यात्रा पर आएंगे। वह इंडोनेशिया से भारत आएंगे। रक्षा मंत्री राजनाथ सिंह के साथ अपनी बैठक के अतिरिक्त, श्री बोरिस पिस्टोरियस नई दिल्ली में इनोवेशन फॉर डिफेंस एक्सीलेंस  द्वारा आयोजित एक कार्यक्रम के दौरान कुछ रक्षा स्टार्ट-अप से भी भेंट करेंगे। 07 जून को वह मुंबई की यात्रा करेंगे जहां वह पश्चिमी नौसेना कमान और माझगांव डॉक शिपबिल्डर्स लिमिटेड के मुख्यालयों का दौरा करेंगे।
रक्षा मंत्रालय
ऑपरेशन सफेद सागर में प्राणों की आहूति देने वाले ज़ाबाजों को श्रद्धांजलि देने के लिए वायुसेना प्रमुख का भिसियाना और सरसावा वायुसेना स्टेशनों का दौरा
वायु सेना प्रमुख एयर चीफ मार्शल बी.एस. धनोआ पीवीएसएम एवीएसएम वाईएसएम वीएम एडीसी ने कारगिल में ऑपरेशन सफेद सागर के दौरान अपने प्राणों की आहूति देने वाले जवानों के साहस के सम्मान में आज चार लड़ाकू विमानों, मिग-21 की ‘मिसिंग मैन’ फॉर्मेशन फ्लाईपास्ट की अगुवाई की। पश्चिमी वायु कमान के कमांडिंग इन चीफ और कारगिल के पुराने योद्धा एयर मार्शल आर. नाम्बियार पीवीएसएम एवीएसएम वीएम एंड बार एडीसी भी इस फॉर्मेशन का हिस्सा थे। ‘मिसिंग मैन’ फॉर्मेशन शहीद साथियों के सम्मान में की जाने वाली एक प्रकार की हवाई सेल्यूट है। यह एक एरो फॉर्मेशन है। इसमें दो लड़ाकू विमानों के बीच में फासला होता है, जो मिसिंग मैन या लापता शख्स को चित्रित करता है। बाद में एक सादगीपूर्ण समारोह में उन्होंने कर्तव्य निर्वहन करते हुए अपने प्राणों की आहूति देने वाले भारतीय वायु सेना के जवानों के सम्मान में युद्ध स्मारक पर पुष्पांजलि अर्पित की।
आज ही के दिन 1999 में स्क्वाड्रन लीडर अजय आहूजा वीआरसी  आहूजा ने कारगिल संघर्ष के दौरान अपने प्राण न्यौछावर किये थे। उस समय वह 17 स्क्वाड्रन के फ्लाईट कमांडर थे।
28 मई को वायुसेना प्रमुख सरसावा वायुसेना स्टेशन का दौरा करेंगे और और कारगिल शहीदों के सम्मान में एमआई-17 वी5 मिसिंग मैन फॉर्मेशन में उड़ान भरेंगे। 28 मई, 1999 को हमने एमआई-17 हैलिकॉप्टर द्रास सैक्टर में शत्रु पर सफल आक्रमण करने के बाद गंवा दिया था। स्क्वाड्रन लीडर आर. पुंडीर, फ्लाइट लैफ्टिनेंट एस. मुहिलान, सार्जेंट आर.के. साहू और सार्जेंट पीवीएनआर प्रसाद उस एमआई-17 हैलिकॉप्टर की कार्रवाई में शहीद हो गये थे।
निर्वाचन आयोग
आम चुनाव के दूसरे चरण के तहत मणिपुर में 18 अप्रैल को मतदान
‘मणिपुर इनर’ लोकसभा सीट से 11 उम्मीदवार मैदान में
सुचारु मतदान के लिए 1300 मतदान केंद्र बनाए गए
आम चुनाव के दूसरे चरण के तहत मणिपुर में 18 अप्रैल को मतदान होगा। मतदान ‘मणिपुर इनर’ की एक लोकसभा सीट के लिए होगा। चुनाव में 4 निर्दलीय उम्मीदवारों सहित 11 उम्मीदवार हिस्सा ले रहे हैं।
इस चरण में मतदाताओं की कुल संख्या 928626 है, जिनमें 447843 पुरुष, 480751 महिलाएं और अन्य वर्ग  के 32 मतदाता शामिल हैं। सुचारु मतदान के लिए 1300 मतदान केंद्र बनाए गए हैं।
‘मणिपुर इनर’ लोकसभा निर्वाचन क्षेत्र में मतदाताओं का विवरण इस प्रकार है-
स्वास्थ्य एवं परिवार कल्याण मंत्रालय
स्वास्थ्य और परिवार कल्याण विभाग को भारतीय वाणिज्य और उद्योग मंत्रालय द्वारा आयोजित "वित्तीय वर्ष 22-23 में सर्वाधिक एकल बोली खरीदी" श्रेणी में क्रेता विक्रेता गौरव सम्मान समारोह 2023 के विजेता के रूप में पुरस्कृत किया, समारोह का आयोजन भारतीय वाणिज्य और उद्योग मंत्रालय द्वारा संचालित सरकारी ई-मार्केटप्लेस द्वारा किया गया
स्वास्थ्य मंत्रालय के अंर्तगत स्वास्थ्य और परिवार कल्याण विभाग को भारतीय वाणिज्य और उद्योग मंत्रालय द्वारा आयोजित "वार्षिक वित्त वर्ष 22-23 में सर्वाधिक एकल बोली खरीदी" श्रेणी में क्रेता विक्रेता गौरव सम्मान समारोह 2023 के विजेता के रूप में पुरस्कृत किया गया है। केंद्रीय वाणिज्य, उद्योग, उपभोक्ता मामले और खाद्य और सार्वजनिक वितरण मंत्री श्री पीयूष गोयल ने वाणिज्य भवन में आयोजित क्रेता विक्रेता गौरव सम्मान समारोह में स्वास्थ्य और परिवार कल्याण मंत्रालय के सलाहकार श्री राजीव वाधवान को सम्मानित किया। इस पुरस्कार समारोह का आयोजन देश में एक पारदर्शी, समावेशी और कुशल सार्वजनिक खरीदी परिदृश्य के दृष्टिकोण को साझा करने वाले व्यक्तियों और संगठनों का उत्सव मनाने के लिए किया जाता है।
स्वास्थ्य और परिवार कल्याण मंत्रालय ने आदरणीय प्रधानमंत्री जी के स्वदेशी की परिकल्पना को अमली जमा पहनाते हुए सरकारी ई-मार्केटप्लेस से खरीदारी की। इसी योजना के तहत स्वास्थ्य और परिवार कल्याण मंत्रालय के टीका खरीद विभाग ने अप्रैल 2022 में पारदर्शी और दक्ष तरीके से उपयोग के लिए यूनिवर्सल इम्यूनाइजेशन प्रोग्राम के तहत ‘न्यूमोकॉकल कन्जुगेट वैक्सीन’  के लिए 780 लाख डोज़ की बोली घरेलू विक्रेताओं से आमंत्रित की थी। इस निर्धारित नीलामी को जुलाई 2022 में एक कुशल और पारदर्शी तरीके से पूरा किया गया और लगभग 1544 करोड़ के मूल्य के टीके को खरीदने के आदेश दिए गए। इन आदेशों के तहत आपूर्ति समय पर प्राप्त किए जा रहे हैं।
वित्तीय वर्ष 2022-23 में, स्वास्थ्य और परिवार कल्याण विभाग ने जीईएम में व्यापार करने के लिए, निरंतर सार्वजनिक खरीद प्रक्रिया की साख को बढ़ाने में सरकारी ई-मार्केटप्लेस पर भरोसा करने में अपनी अद्वितीय प्रतिबद्धता दिखाई है।
इस बैठक में केंद्रीय वाणिज्य और उद्योग राज्यमंत्री श्रीमती अनुप्रिया पटेल जीईएम की टीम और अन्य गणमान्य लोग भी उपस्थित थे।
प्रधानमंत्री कार्यालय
प्रधानमंत्री ने राष्ट्रमंडल खेल, 2022 में जूडो में कांस्य पदक जीतने पर विजय कुमार यादव को बधाई दी
प्रधानमंत्री श्री नरेन्द्र मोदी ने बर्मिंघम राष्ट्रमंडल खेल, 2022 में जूडो में कांस्य पदक जीतने पर विजय कुमार यादव को बधाई दी है।
एक ट्वीट में प्रधानमंत्री ने कहा;
"विजय कुमार यादव ने राष्ट्रमंडल खेल में जूडो में कांस्य पदक जीता है और देश को गौरवान्वित किया है। उनकी सफलता भारत में खेलों के भविष्य के लिए शुभ संकेत है। आने वाले समय में वे सफलता की नई ऊंचाइयां छूते रहें।"